— 315 — 



« Item, je donne et lègue à Jehan Amyot, mon secrétaire, en 

 recongnoissance de ses services qu'il m'a faict du passé, et 

 aussy pource qu'il me plait ainsin, la somme de deux cens escus 

 soleil, que je veulx luy estre donné, pour une fois poyer par 

 mesdictz héritiers incontinant après mon décès et trespas, 

 oultre ses gaiges quil luy seront dehuz audict jour, avec le 

 cheval sur lequel il monte ordinairement allant par peys à mes 

 affaires, affin qu'il soit tenu prier Dieu pour moy. Et dadvan- 

 taige, pource que ledict Amyot, depuis le temps qu'il a esté en- 

 tremis en mon service, à traicter et négotier plusieurs mes 

 affaires, tant en réception de deniers, grains, que aultres choses 

 etnégotiations quelconques, ayant congneu par effect la probité 

 et fidélité dont il a usé à mondict service, de la preuve desquelx 

 je lereliève et veux estre relever par cestes, affin que cy-après 

 mes enffans et héritiers ny aultres luy en puissent aulcune chose 

 greuser, quereler ny .demander, j'appreuve et ratiffie par ces 

 présantes toutes et une chascune ses entremises, maniances, 

 receptes et négociations, et luy en fais par ceste quictance 

 généralle et absolue, prohibe et deffendz à mesdictz enffans et 

 héritiers, en ce que dessus et toutes aultres choses, l'inquiéter 

 ou molester en sorte que ce soit, car il m'a randu bon et loyal 

 compte et à mon contantement cle toutes et chascunes ses en- 

 tremises, maniances, receptes et négotiations de tout le temps 

 passé jusque aujourd'hui datte de cestes. En oultre, pource 

 qu'il m'a bien longuement et loyallement servir, et que les 

 moyens ne se sont addonnés de mon vivant l'en recongnoistre 

 ou récompenser en quelque honorable estât ou aultrement, ce 

 que touteffois il a bien mérité, désirant qu'il puisse demeurer 

 satisfaict de ses services, je prie mondit seigneur le Cardinal 

 et le sieur de Chantonnay, mes filz, avoir souvenance de luy, 

 l'entremectre en leurs affaires et le respecter et traicter favora- 

 blement pour l'amour de moy, lequel je leur recommande en ce 

 et en toutes aultres choses, comme aussy fais-je de mesme à 

 mon filz de Cbampaigney et à tous mes aultres enffans, car il 

 m'a toujours rendu bon et loyal service. 



» Item, je donne et lègue à Jehanne de Montoiche, femme 

 dudict Amyot, en recongnoissance des services qu'elle m'a 

 faict pendant le temps qu'elle a esté en mon service et es- 



